Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: g) a KÜK mûködtetéséhez szükséges információk (az elektronikus információszabadságról szóló 2005. évi XC. törvény mellékletében felsorolt, általános, nem konkrét ügyhöz kapcsolódó, naprakész közérdekû adatok, mint a közigazgatási szerv szervezetére, személyzetére; tevékenységére, mûködésére és gazdálkodására vonatkozó adatok) folyamatos
Paragraph Index: 628

7. Vis maior Az olyan – a Felek akaratától, cselekedeteitõl és személyétõl függetlenül bekövetkezõ elháríthatatlan – esemény, mint például a háború, polgári felkelés, természeti katasztrófa vagy más elháríthatatlan szükséghelyzet minõsül vis maiornak, amely számottevõ módon akadályozza, vagy lehetetlenné teszi a Megállapodás teljesítését, feltéve, hogy ezen körülmények a Megállapodás aláírását követõen keletkeznek, illetõleg a Megállapodás aláírását megelõzõen jönnek ugyan létre, ám a Megállapodás teljesítésére kiható következményeik az említett idõpontban még nem voltak elõre láthatóak. A vis maior körülmények mentesítik a Feleket a Megállapodás szerinti kötelezettségeik teljesítése alól, olyan mértékben, amennyire a vis maior esemény az érintett Felet gátolja a Megállapodás teljesítésében. A mentesítés kizárólag arra az idõre szól, ameddig a szóban forgó esemény hatása fennáll. A vis maior események által érintett Fél köteles a másik Félnek haladéktalanul megküldött tájékoztatásában megjelölni a vis maior esemény kezdetét, jellegét és amennyiben lehetséges várható végét. A vis maior körülmény önmagában nem mentesíti az azt bejelentõ Felet a Megállapodás szerint egyébként teljesítendõ olyan kötelezettségei alól, amelyek a vis maior körülmény bekövetkezését megelõzõen már esedékesek voltak, illetve amelyek teljesítését a vis maior nem érinti.

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes